open-index/open-wikipedia-markdown huggingface dataset:
The Silhouettes

**The Silhouettes** ήταν ένα αμερικανικό συγκρότημα doo-wop/R&B, του οποίου το single "Get a Job" ήταν μια No 1 επιτυχία στα τσαρτς του *[[Billboard]]*, τόσο στο R&B singles chart όσο και στο pop singles chart, το 1958.  Το doo-wop revival συγκρότημα Sha Na Na πήρε το όνομά του από τους στίχους του τραγουδιού. Αργότερα ερμήνευσαν το "Get a Job" στην ταινία του 1978 *[[Grease]],* και το παρατσούκλι "Xanana" του πρώην  προέδρου και πρωθυπουργού  του Ανατολικού Τιμόρ Ζανάνα Γκουσμάο προέρχεται, με τη σειρά του, από το όνομα του συγκροτήματος "Sha Na Na", αν και με την ορθογραφία να έχει αλλάξει σε "Xanana" για να συμμορφωθεί με τους κανόνες ορθογραφίας τόσο των πορτογαλικών όσο και των τετούμ, των δύο επίσημων γλωσσών του Ανατολικού Τιμόρ. Το "Get a Job" συμπεριλαμβάνεται στα soundtracks των ταινιών *American Graffiti*, *Trading Places,* και *[[Stand by Me (ταινία)|Stand by Me]]*. Οι Silhouettes έπαιξαν στην ταινία του 1986  *Joey*.

## Καριέρα
Οι Silhouettes δημιουργήθηκαν στη Φιλαδέλφεια της Πενσυλβάνια, το 1956, αρχικά με την ονομασία *'The Thunderbirds*. Το κλασικό τους No 1 τραγούδι "Get a Job" – αρχικά η Β πλευρά  του "I Am Lonely" – κυκλοφόρησε από τον μάνατζέρ τους, Κε Γουίλιαμς, στη δική του δισκογραφική Junior Records  προτού πουληθεί στην εταιρία Ember στα τέλη του 1957. Έφτασε στο νούμερο ένα τόσο στο τσαρτ της R&B όσο και της pop στις ΗΠΑ και το συγκρότημα ερμήνευσε το τραγούδι στην τηλεοπτική εκπομπή *[[American Bandstand]]*. Το τραγούδι πούλησε περισσότερα από ένα εκατομμύριο αντίτυπα και τους απονεμήθηκε χρυσός δίσκος.

Οι στίχοι του "Get a Job" είναι αξιοσημείωτοι για την απεικόνιση ενός νοικοκυριού σε ένταση λόγω ανεργίας, παρά τις απεγνωσμένες προσπάθειες του άνδρα να βρει δουλειά, όλα αυτά παραδιδόμενα με ένα ασταμάτητα αισιόδοξο ύφος. Μια δεύτερη κυκλοφορία, το "Heading for the Poorhouse", συνέχισε το οικονομικό θέμα. Ήταν ένα από τα λίγα τραγούδια που αναφερόταν στον πληθωρισμό, με το ταξίδι στο πτωχοκομείο να οφείλεται στο ότι "όλα τα χρήματά μας έγιναν καφέ" (all our money turned brown).Αυτό το single και όλα τα επόμενα singles τους πούλησαν άσχημα και το συγκρότημα δεν μπήκε ποτέ ξανά στα εθνικά τσαρτ, καθιστώντας τους ένα κλασικό παράδειγμα καλλιτέχνη με μία επιτυχία ("One-hit wonder").

Οι Silhouettes περιόδευσαν με τους Σαμ Κουκ, Τζάκι Γουίλσον, Κλάιντ ΜακΦάτερ, και άλλους. Διαλύθηκαν το 1968 όμως τα τέσσερα αρχικά μέλη επαναδημιούργησαν το συγκρότημα στη δεκαετία του '80 και συνέχισαν να εργάζονται έως το 1993.

## Μέλη του συγκροτήματος
*Ρίτσαρντ "Ρικ" Λιούις, τενόρος (2 Σεπτεμβρίου 1933 – 19 Απριλίου 2005)
*Μπιλ Χόρτον, κύριο μέλος (25 Δεκεμβρίου 1929 – 23 Ιανουαρίου 1995)
*Ερλ Τ. Μπιλ, βαρύτονος (18 Ιουλίου 1924 – 22 Μαρτίου 2001)
*Ρέιμοντ Έντουαρντς, βαθύφωνος (22 Σεπτεμβρίου 1922– 4 Μαρτίου 1997)
*Τζον "Μπούτσι" Γουίλσον, κύριο μέλος (18 Ιουλίου 1940 – 21 Σεπτεμβρίου 2009)

## Εξωτερικοί σύνδεσμοι
*The Silhouettes (σελίδα μνήμης) 
* The Silhouettes (Marv Goldberg's R&B Notebook)
*''Soul Walking'' – The Silhouettes Page

## Παραπομπές


Κατηγορία:Αμερικανικά μουσικά συγκροτήματα
Αντικυβερνήτης του Γκέρνζι

Το αξίωμα του **αντικυβερνήτη του Γκέρνζι** αποτελεί τον αντιπρόσωπο του Βρετανού μονάρχη στο Βαϊλάτο του Γκέρνζι, μια εξαρτώμενη περιοχή του Στέμματος του Ηνωμένου Βασιλείου. Ο αντικυβερνήτης λειτουργεί ως de facto αρχηγός κράτους του Γκέρνζι και συνδέει τις τοπικές αρχές με το Ηνωμένο Βασίλειο. Είναι επίσης ex officio μέλος της Βουλής του Γκέρνζι, χωρίς όμως δικαίωμα ψήφου. Παραδοσιακά, μιλά στην αίθουσα μόνο κατά την ανάληψη ή αποχώρηση από το αξίωμα.

Τα καθήκοντά του είναι κυρίως διπλωματικά και τελετουργικά. Έχει το δικαίωμα διορισμού δύο μελών στα διοικητικά συμβούλια του Κολεγίου Ελισάβετ και της Βιβλιοθήκης Πριώ.

Ο αντικυβερνήτης διαθέτει δική του σημαία στο Γκέρνζι — η Union Flag με το έμβλημα του Βαϊλάτου.

## Ιστορία
Το Στέμμα διόριζε αρχικά Επόπτες ή Φύλακες για να εκπροσωπούν τα συμφέροντά του στα Νησιά της Μάγχης. Από το 1473 διορίστηκαν χωριστοί Φύλακες για το Γκέρνζι και το Τζέρσεϊ, με τη χρήση των τίτλων «Καπετάνιος» ή «Κυβερνήτης». Στις αρχές του 17ου αιώνα, καθιερώθηκε ο τίτλος του Κυβερνήτη, ο οποίος συνήθιζε να διορίζει έναν «αντικυβερνήτη» για την εκπλήρωση των καθηκόντων του.

Τον 19ο αιώνα η θέση του Κυβερνήτη θεωρήθηκε αργομισθία και καταργήθηκε το 1835. Έκτοτε συνεχίζεται ο διορισμός Αντικυβερνητών.

Το 2010 ανακοινώθηκε ότι οι μελλοντικοί αντικυβερνήτες θα προτείνονται στο Στέμμα από επιτροπή του Γκέρνζι, που αποτελείται από τον Δικαστή του Γκέρνζι, τον Seigneur του Σαρκ και τον Πρόεδρο της Βουλής του Άλντερνεϊ, μαζί με έναν ειδικό ανθρώπινου δυναμικού. Η νέα διαδικασία αντικατέστησε το προηγούμενο σύστημα, όπου η επιλογή γινόταν μέσω υπουργών του Ηνωμένου Βασιλείου. 

Ο πρώτος που επελέγη με τη νέα μέθοδο ήταν ο Αρχισμηναγός Πίτερ Γουόκερ, ο οποίος ανέλαβε καθήκοντα στις 15 Απριλίου 2011.

Ένας τιμητικός κατάλογος που ξεδιπλώνεται (Roll of Honour) με όλους τους Κυβερνήτες και Αντικυβερνήτες από το 1198 μέχρι σήμερα έχει τοποθετηθεί στο Κυβερνητικό Μέγαρο.

## Κατάλογος Αντικυβερνητών του Γκέρνζι
*1689-1690: Συνταγματάρχης Σίντνεϊ Γκοντόλφιν  
*1704-1708: Σερ Έντμουντ Άντρος 

## Παραπομπές


## Εξωτερικοί σύνδεσμοι
* Επίσημος ιστότοπος Κυβερνητικού Μεγάρου Γκέρνζι
* Πληροφορίες από το Βασιλικό Δικαστήριο του Γκέρνζι

Κατηγορία:Γκέρνζι
Τζάκομο Αντόλφι

Ο **Τζάκομο Αντόλφι** (ιταλ. *Giacomo Adolfi*, 1682–1741) ήταν Ιταλός ζωγράφος του μπαρόκ, που έζησε και δημιούργησε στο Μπέργκαμο και τις γειτονικές περιοχές.

Ο Τζάκομο Αντόλφι γεννήθηκε στο Μπέργκαμο και ήταν ο μεγαλύτερος αδελφός του επίσης ζωγράφου Τσίρο Αντόλφι. Αρχικώς έμαθε ζωγραφική από τον πατέρα του, τον Μπενεντέττο Αντόλφι. Ολοκλήρωσε μερικές νωπογραφίες σε ναούς και δημόσια κτήρια στο Μπέργκαμο, μεταξύ των οποίων μια «Στέψη της Παρθένου» για τον κεντρικό ναό της Μονής ντελ Παραντίσο και το κυριότερο έργο του: την «Προσκύνηση των Μάγων» για το Sant'Alessandro della Croce.

## Παραπομπές

## Πηγές
* 

Κατηγορία:Ιταλοί ζωγράφοι του 17ου αιώνα
Κατηγορία:Ζωγράφοι του Μπαρόκ
Κατηγορία:Ζωγράφοι του 18ου αιώνα
Πικροκροκίνη

Η **πικροκροκίνη** είναι ένα μονοτερπενικό γλυκοζίδιο, που αποτελεί πρόδρομη ένωση της σαφρανάλης. Απαντάται στο μπαχαρικό κρόκο (κν. σαφράν), το οποίο προέρχεται από το άνθος του φυτού *Crocus sativus*. Η πικροκροκίνη έχει πολύ πικρή γεύση και είναι η χημική ένωση που ευθύνεται κυρίως για τη χαρακτηριστική γεύση του κρόκου. 

Κατά τη διαδικασία αποξήρανσης, η πικροκροκίνη απελευθερώνει το αγλυκόνιο (C₁₀H₁₆O₂) μέσω της δράσης του ενζύμου της γλυκοσιδάσης. Το αγλυκόνιο στη συνέχεια μετατρέπεται σε σαφρανάλη μέσω αφυδάτωσης. Η πικροκροκίνη αποτελεί προϊόν αποικοδόμησης του καροτενοειδούς, ζεαξανθίνη.

## Παραπομπές


Κατηγορία:Αλδεΰδες
Κατηγορία:Μονοτερπένια
Colour Youth

Η **Colour Youth** είναι μία ΛΟΑΤ+ οργάνωση νεολαίας και φιλανθρωπική οργάνωση με έδρα στην Αθήνα. Ιδρύθηκε το 2011 με στόχο «τη δημιουργία μιας ισχυρής κοινότητας νέων, την υποστήριξη των μελών της και τη διεκδίκηση των δικαιωμάτων της». Οι δράσεις του οργανισμού περιλαμβάνουν εβδομαδιαίες ανοιχτές συναντήσεις, παροχή υπηρεσιών ψυχικής υγείας σε ΛΟΑΤ+ θύματα διακρίσεων ή βίας, καθώς και νομική υποστήριξη, μεταξύ άλλων.

Η Colour Youth λειτουργεί τη καμπάνια ονόματι «Πες το σ' εμάς» με στόχο «την καταγραφή περιστατικών ομοφοβικής, τρανσφοβικής βίας και διακρίσεων» καθώς και τη νομική και ψυχολογική υποστήριξη των θυμάτων αυτών. Ως μέλος ενός συνασπισμού ΜΚΟ, η Colour Youth έχει επίσης συμμετέχει στο "Come Foreward" πρότζεκτ της Ευρωπαϊκής Ένωσης με στόχο την καταπολέμηση των αντί-ΛΟΑΤ+ εγκλημάτων μίσους καθώς και τη κοινή ευαισθητοποίηση.

## Δείτε επίσης

* Δικαιώματα ΛΟΑΤ στην Ελλάδα
* Ακτιβισμός

## Πηγές


Κατηγορία:Φιλανθρωπικές οργανώσεις
Κατηγορία:Οργανώσεις νέων στην Ελλάδα
Κατηγορία:Δικαιώματα ΛΟΑΤ στην Ελλάδα
Κατηγορία:Μη κυβερνητικές οργανώσεις βασισμένες στην Ελλάδα
Σανδάλι Λασιθίου

Το **Σανδάλι**  είναι χωριό της κοινότητας Κατσιδωνίου του δήμου Σητείας και της τέως Επαρχίας Σητείας στην περιφερειακή ενότητα Λασιθίου της Κρήτης. 

Είναι κτισμένο αμφιθεατρικά σε υψόμετρο 350 μέτρων, σε πλαγιά πάνω από την Παντελιανή Κοιλάδα, κοντά στα ερείπια της αρχαίας Πραισού, περίπου 10 χιλιόμετρα από τη Σητεία.

## Ιστορικά στοιχεία
Ο Φραντσέσκο Μπαρότσι το 1577 αναφέρει το χωριό ως *Sandali*. Στην ενετική απογραφή του 1583 από τον Καστροφύλακα αναφέρεται ως *Sandalli* με 371 κατοίκους. Ο Φραντσέσκο Βασιλικάτα το 1630 το αναφέρει ως *Sandali*. Στην οθωμανική απογραφή του 1671 αναφέρεται ως Sadali με 5 υπόχρεους σε φόρο. Στην αιγυπτιακή απογραφή του 1834 αναφέρεται ως Sandali με μία χριστιανική και 6 μουσουλμανικές οικογένειες. Στην απογραφή του 1881 είχε 15 χριστιανούς και 39 μουσουλμάνους κατοίκους, όμως φαίνεται ότι οι μουσουλμάνοι εγκατέλειψαν το χωριό το 1897. Το 1925 προσαρτήθηκε στην κοινότητα Μαρωνιάς, όμως το 1933 προσαρτήθηκε στην κοινότητα Κατιδωνίου, όπου και παρέμεινε μέχρι το πρόγραμμα Καποδίστριας το 1997, όταν προσαρτήθηκε στον δήμο Σητείας.

Αναλυτικά η δημογραφική πορεία του χωριού σύμφωνα με τις απογραφές:

## Περιγραφή
Το Σανδάλι είναι κτισμένο σε πλαγιά, λίγο νοτιότερα από την επαρχιακή οδό που συνδέει τη Σητεία με το Κατσιδόνι. Ο οικισμός είναι πυκνοδομημένος με πλατώματα-δημόσιους χώρους στην κεντρική πλατεία, όπου βρίσκεται ο ναός του Αγίου Γεωργίου, και στην μικρή πλατεία της βρύσης, όπου βρίσκεται και πλάτανος, στα βορειοανατολικά του χωριού. Όμως, οι επίπεδες στέγες των σπιτιών κάποιες φορές χρησιμοποιούνται ως δημόσιος χώρος. Εντός του χωριού βρίσκονται στενά σοκάκια στα οποία δεν μπορούν να εισέλθουν αυτοκίνητα.

Τα παλαιότερα σπίτια είναι μονόροφα και ανήκουν στον τύπο του καμαρόσπιτου, όπου μια καμάρα στο κέντρο του υποστηρίζει την οροφή. Αυτός ο τύπος είναι διαδεδομένος όπου δεν υπάρχουν διαθέσιμα μακριά ξύλα. Συνήθως έχουν βοηθητικά κτίσματα όπως παράσπιτα ή φούρνους. Είναι συγκεντρωμένα στο κεντρικό τμήμα του χωριού. Τα ανοίγματα είναι μικρά και λαξευτά. Πιο περιφερικά υπάρχουν πλατυμέτωπες οικίες με περιτειχισμένες αυλές. Στις παρυφές του οικισμού υπάρχουν διώροφες οικίες.

Στην άκρη του χωριού, δίπλα στο μικρό νεκροταφείο, βρίσκεται ο ναός του Αφέντη Χριστού, με την επιγραφή 1500 στο υπέρθυρο. Η αυλή του ναού είναι σκεπασμένη με νεοκατασκευασμένη πέργκολα.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Marktplaats.nl

Το **Marktplaats.nl** είναι μια ιστοσελίδα αγγελιών με έδρα την Ολλανδία, που ξεκίνησε το 1999. Η λέξη σημαίνει «αγορά» στα ολλανδικά. Αφού αποτέλεσε μέρος της eBay για 16 χρόνια, εξαγοράστηκε από την Adevinta τον Ιούλιο του 2020.

## Ιστορία
Η ιστοσελίδα δημιουργήθηκε το 1999 από τον Rene van Mullem. Αρχικά, η ανάρτηση αγγελιών ήταν δωρεάν υπηρεσία. Η πλατφόρμα γνώρισε γρήγορη δημοτικότητα και άρχισε να προσελκύει πολλούς επισκέπτες που ανήρτησαν όλο και περισσότερες αγγελίες. Στο τέλος του 1999, ο Van Mullem πούλησε το Marktplaats.nl για 600.000 ƒ (περίπου €273.000) στην εταιρεία Het Goed από το Emmeloord, μια εθνική αλυσίδα καταστημάτων φιλανθρωπίας υπό τη διεύθυνση του Bob Crébas.

Στα πρώτα χρόνια λειτουργίας του Marktplaats, σημαντικό ρόλο στην ανάπτυξη και καθιέρωση της πλατφόρμας διαδραμάτισε ο Robin Schuil, ο οποίος αργότερα έγινε γνωστός ως ιδρυτής της ελληνικής πλατφόρμας αγγελιών Vendora, αξιοποιώντας την εμπειρία που απέκτησε από το ολλανδικό marketplace.

Στις 10 Νοεμβρίου 2004, η Het Goed πούλησε την ιστοσελίδα για €225 εκατομμύρια στον αμερικανικό κολοσσό του διαδικτύου eBay.

Μέχρι το 2010, η κοινότητα ανήρτησε πάνω από 260.000 αγγελίες καθημερινά και η πλατφόρμα είχε πάνω από 6 εκατομμύρια ενεργές αγγελίες.

Τον Ιούνιο του 2020, το Marktplaats εξαγοράστηκε από τη νορβηγική εταιρεία Adevinta, ως μέρος της συμφωνίας ύψους $9,2 δισεκατομμυρίων μεταξύ της Adevinta και της eBay για την εξαγορά του διαφημιστικού βραχίονα της eBay (eBay Classifieds Group).

## Δείτε επίσης

* Vendora

## Παραπομπές

## Εξωτερικοί σύνδεσμοι

* Επίσημη ιστοσελίδα Marktplaats.nl
* Αγγλικές πληροφορίες για το eBay Classified Group
Εθνική Ένωση Αγροτικών Συνεταιρισμών

Η **Εθνική Ένωση Αγροτικών Συνεταιρισμών** (ΕΘΕΑΣ) είναι οργανισμός, Νομικό Πρόσωπο Ιδιωτικού Δικαίου, που εκπροσωπεί και υποστηρίζει τις αγροτικές συνεταιριστικές οργανώσεις στην Ελλάδα. Αποτελεί διάδοχο της ΠΑΣΕΓΕΣ (Πανελλήνια Συνομοσπονδία Ενώσεων Γεωργικών Συνεταιρισμών). Ιδρύθηκε στις 11 Μαρτίου 2020, με τον 4673/2020.

Η ΕΘΕΑΣ κατέχει τον ρόλο του κορυφαίου συντονιστικού και εκπροσωπητικού οργάνου των αγροτικών συνεταιριστικών οργανώσεων της χώρας, τόσο σε εθνικό όσο και σε ευρωπαϊκό και διεθνές επίπεδο. Ο κύριος σκοπός της συνίσταται στην υποστήριξη των μελών της, σε θεσμικό και λειτουργικό επίπεδο, με απώτερο στόχο την ενίσχυση της αγροτικής οικονομίας και τη βιώσιμη ανάπτυξη του συνεταιριστικού τομέα.

Στο πλαίσιο της αποστολής της, η ΕΘΕΑΣ εκπονεί μελέτες, έρευνες και αναπτυξιακά προγράμματα, τα οποία εστιάζουν σε κρίσιμους τομείς της αγροτικής παραγωγής και της συνεταιριστικής λειτουργίας. Παράλληλα, παρακολουθεί συστηματικά τις εξελίξεις στη σχετική νομοθεσία — συμπεριλαμβανομένων των ρυθμίσεων που αφορούν τον αγροτικό, συνεταιριστικό, φορολογικό και αναπτυξιακό τομέα — και παρεμβαίνει θεσμικά μέσω διατύπωσης τεκμηριωμένων προτάσεων και γνωμοδοτήσεων επί σχεδίων νόμων και κανονιστικών πράξεων.

Επιπροσθέτως, η Ένωση συμμετέχει ενεργά στη διαδικασία διαμόρφωσης εργασιακών συνθηκών στον αγροτικό συνεταιριστικό χώρο, διαπραγματευόμενη και συνάπτοντας συλλογικές συμβάσεις εργασίας που αφορούν το ανθρώπινο δυναμικό των συνεταιρισμών. Τέλος, παρέχει εξειδικευμένη επιστημονική και τεχνική υποστήριξη στα μέλη της, με στόχο την οργανωτική ενίσχυση, τον τεχνολογικό εκσυγχρονισμό και τη διασφάλιση της μακροπρόθεσμης βιωσιμότητάς τους.

## Ιστορία
Το καταστατικό της Πανελλήνιας Συνομοσπονδίας Ενώσεων Γεωργικών Συνεταιρισμών εγκρίθηκε στις 12 Φεβρουαρίου 1935 από τον Αλέξανδρο Μπαλτατζή,έπειτα από μία δεκαετία αρκετών προσπαθειών, ήδη από το 1919, για τη δημιουργία ενός ενιαίου πανελλαδικού αγροτικού συνεταιριστικού συνδικαλιστικού οργάνου. Το 1938, ιδρύεται από το καθεστώς της 4ης Αυγούστου η Εθνική Συνομοσπονδία Συνεταιρισμών Ελλάδος, στην οποία και συγχωνεύεται η ΠΑΣΕΓΕΣ. Το 1941, η κατοχική δωσιλογική κυβέρνηση του Τσολάκογλου τη μετονομάζει σε Πανελλήνια Συνομοσπονδία Γεωργικών Συνεταιρισμών. Τον Ιούνιο του 1945 οι συνεταιρισμοί επανέρχονται στο καθεστώς του 1915 και ο ΠΑΣΕΓΕΣ αποκαθίσταται στην κατάσταση προ του 1938. Στις 27 Ιανουαρίου 1947 εκλέγεται πρόεδρος της ΠΑΣΕΓΕΣ ο Αλέξανδρος Μπαλτατζής. Μέχρι το Πραξικόπημα της 21ης Απριλίου, ώθησε στη δημιουργία επί μέρους συνεταιριστικών ενώσεων ελαιολάδου, καπνού κλπ. Με την ένταξη της Ελλάδος στην ΕΟΚ, εστίασε στην εκτέλεση αλλά και τη διαμόρφωση της ΚΑΠ.

Μετά από χρόνια κακοδιαχείρισης, τον Απρίλιο του 2016, η ΠΑΣΕΓΕΣ διαλύεται. Στη θέση της προκύπτουν η ΝΕΑ ΠΑΣΕΓΕΣ, η οποία διέκοψε τη δράση της το 2022, και η ΣΑΣΟΕΕ.

## Παραπομπές


Κατηγορία:Συνδικαλιστικές οργανώσεις στην Ελλάδα
Θεώρημα Μπρούνε

Στην γεωμετρία, το **θεώρημα Μπρούνε** (αναφέρεται και ως **θεώρημα Brune**) αφορά ένα εσωτερικό σημείο ενός κυρτού τετραπλεύρου που όταν ενωθεί με τα τέσσερα μέσα των πλευρών του το χωρίζει σε τέσσερα τετράπλευρα με ίσο εμβαδόν.

Συγκεκριμένα, θεωρούμε ένα τετράπλευρο \rm AB\Gamma\Delta με \rm M και \rm N τα μέσα των διαγωνίων του \rm A\Gamma και \rm B\Delta αντίστοιχα.  Έστω \rm O το σημείο που τέμνεται η παράλληλη από το \rm M στην \rm B\Delta και από το \rm N στην \rm A\Gamma. Τότε, αν ενώσουμε το \rm O με τα μέσα \rm M_1, M_2, M_3, M_4 των πλευρών του τετραπλεύρου, τα τετράπλευρα που σχηματίζονται έχουν ίσα εμβαδά, δηλαδή 
:\rm E_{AM_1OM_4} = E_{BM_2OM_1}=\rm E_{\Gamma M_3OM_2} = E_{\Delta M_4OM_3} = \frac{1}{4} E_{AB\Gamma\Delta}.

Στην περίπτωση που το τετράπλευρο είναι παραλληλόγραμμο, τα \rm M και \rm N ταυτίζονται, και η ιδιότητα ισχύει για το σημείο \rm M.

Το θεώρημα παίρνει το όνομά του από τον Μπρούνε, έναν λογιστική από το Βερολίνο, που το δημοσίευσε το 1841. 

## Απόδειξη

## Εξωτερικοί σύνδεσμοι
* Διαδραστική εφαρμογή για το Θεώρημα Μπρούνε στο Desmos.

## Δείτε επίσης
* Θεώρημα Anne
* Ευθεία Νεύτωνα-Γκάους

## Σημείωση


## Παραπομπές


Κατηγορία:Τετράπλευρα
Κατηγορία:Θεωρήματα στη Γεωμετρία
Greekonomics (YouTube)

Το «Greekonomics» είναι ελληνόφωνο εκπαιδευτικό διαδικτυακό κανάλι με θέμα την Οικονομική Επιστήμη, που παρουσιάζεται στην πλατφόρμα του Youtube από τον καθηγητή οικονομικών Κοσμά Μαρινάκη. Ξεκίνησε τον Ιούλιο του 2020 και μέχρι σήμερα έχει συγκεντρώσει πάνω από 6,3 εκατομμύρια προβολές.

Το όνομα του καναλιού προέρχεται από τη σύνθεση των αγγλικών λέξεων *greek* (ελληνικά) και *economics* (Οικονομικά).

## Θέματα

Το κύριο θέμα του καναλιού είναι το πως η Οικονομία επηρεάζει την κοινωνία. Ειδικότερα, έχει καταπιαστεί με πληθώρα θεμάτων, είτε αμιγώς οικονομικά, όπως την Ελληνική οικονομική κρίση και τον πληθωρισμό, ή με άλλα κοινωνικά θέματα όπου η Οικονομική Θεωρία βοηθά την κατανόησή τους.

## Φορμάτ

Από το πρώτο επεισόδιο που δημοσιεύτηκε τον Ιούλιο του 2020, μέχρι τον Απρίλιο του 2021, το γύρισμα γινόταν κυρίως σε αμφιθέατρο στο Πανεπιστήμιο Διοίκησης Επιχειρήσεων της Σιγκαπούρης (Singapore Management University) και η εκπομπή είχε τη μορφή πανεπιστημιακής διάλεξης συνοδευόμενο από διαφάνειες προβολέα.

Έπειτα και μέχρι σήμερα, τα γυρίσματα γίνονται στο γραφείο του παρουσιαστή που βρίσκεται στο κτήριο της Νομικής Σχολής του Πανεπιστημίου το οποίο χρησιμοποιείται και ως στούντιο με το φορμάτ να περιλαμβάνει επεξηγηματικό μονόλογο του παρουσιαστή συνοδευόμενο στο τελικό βίντεο από διαφάνειες γραφικών.

## Κοσμάς Μαρινάκης

Ο δημιουργός και παρουσιαστής του «Greekonomics», Κοσμάς Μαρινάκης, είναι διδάκτορας του Οικονομικού Τμήματος του Πολιτειακού Πανεπιστημίου της Βόρειας Καρολίνας των ΗΠΑ. Κατέχει την έδρα του αναπληρωτή καθηγητή (Senior Lecturer) Οικονομικής Επιστήμης στο Πανεπιστήμιο Διοίκησης Επιχειρήσεων της Σιγκαπούρης (Singapore Management University). Έχει εργαστεί σε καθηγητικές και ερευνητικές θέσεις σε Πανεπιστήμια των ΗΠΑ, της Ρωσίας και της Κύπρου. Έχει δημοσιεύσει ερευνητικές εργασίες στο αντικείμενο της Οικονομικής της Βιομηχανικής Οργάνωσης σε διεθνή επιστημονικά περιοδικά. Διδάσκει οικονομικά από το 2003 σε προπτυχιακό, μεταπτυχιακό και διδακτορικό επίπεδο.

## Επιτυχία του «Greekonomics»

Από τον Απρίλιο του 2025, το κανάλι του «Greekonomics» έχει συγκεντρώσει πάνω από 18 εκατομμύρια προβολές, 368.000 συνδρομητές και σχεδόν 300.000 μέσο όρο προβολών ανά βίντεο.

## Σχετικά άρθρα

* YouTube
* Οικονομικά

## Παραπομπές
Σουρίγια Τζουανγκρουνγκρουανγκίτ

Ο **Σουρίγια Τζουανγκρουνγκρουανγκίτ** (*Suriya Juangroongruangkit* (ταϊλανδέζικα:  สุริยะ จึงรุ่งเรืองกิจ; Suriya Chuengrungrueangkit; γενν. στις 10 Δεκεμβρίου 1954) είναι πολιτικός από την Ταϊλάνδη και αναπληρωτής πρωθυπουργός της Ταϊλάνδης, υπουργός Μεταφορών από τον Απρίλιο του 2024 και τον Σεπτέμβριο του 2023 αντίστοιχα. Υπηρέτησε την πρώτη του θητεία ως αναπληρωτής πρωθυπουργός από τον Αύγουστο του 2005 έως τον Σεπτέμβριο του 2006 και ως υπουργός Μεταφορών από τον Οκτώβριο του 2002 έως τον Αύγουστο του 2005. Στο παρελθόν είχε επίσης διατελέσει υπουργός Βιομηχανίας για πολλές φορές, αναπληρωτής υπουργός Βιομηχανίας και μέλος της Βουλής των Αντιπροσώπων. Είναι μέλος του Φέου Τάι και ήταν ένας από τους ηγέτες του Κόμματος Παλάνγκ Πρατσαράθ καθώς και του κόμματος Thai Rak Thai.

## Πρώτα χρόνια και σταδιοδρομία
Ο Σουρίγια γεννήθηκε στις 10 Δεκεμβρίου 1954 στην Μπανγκόκ με ταϊλανδέζικη κινεζική καταγωγή. Φοίτησε στο σχολείο *Triam Udom Suksa* στη Φάγια Τάι και σπούδασε στο Πανεπιστήμιο της Καλιφόρνιας στο Μπέρκλεϊ, όπου έλαβε πτυχίο επιστήμης στη μηχανική παραγωγής το 1978. Αφού εργάστηκε σε διάφορες αυτοκινητοβιομηχανίες στην Ταϊλάνδη, διορίστηκε υπουργός Μεταφορών στις 3 Οκτωβρίου 2002. Στις 11 Μαρτίου 2005 ξεκίνησε τη δεύτερη θητεία του στο αξίωμα.

Το 2003 ο Σουρίγια πλήρωσε 95.200 δολάρια για έναν τυχερό αριθμό πινακίδας για το αυτοκίνητο του γιου του: 9999.

## Πολιτική σταδιοδρομία
Όταν ο Σουρίγια ήταν μέλος του Thai Rak Thai, διετέλεσε γενικός γραμματέας του κόμματος. Ως μέλος του κόμματος Palang Pracharath, ήταν σημαίνον μέλος της παράταξης Sam Mitr. Επί πρωθυπουργίας του Πραγιούτ Τσαν-ο-Τσα, υπηρέτησε ως υπουργός Βιομηχανίας. 

Στις αρχές του 2023 υπήρχαν φήμες ότι τόσο ο Σουρίγια όσο και ο Σομσάκ Τεπσούτιν θα αποστατούσαν από το κόμμα *Palang Pracharath* στο Pheu Thai. Στη συνέχεια ενημέρωσαν τον ηγέτη του κόμματος Prawit Wongsuwon για την πρόθεσή τους να παραμείνουν και να κατέλθουν στις εκλογές για τη Βουλή των Αντιπροσώπων. Ωστόσο, στις 23 Μαρτίου 2023, οι Σουρίγια και Σομσάκ, μαζί με τη σύζυγο του Σουίργια, Anongwan, προσχώρησαν στο κόμμα Pheu Thai. Ωστόσο, στις 23 Μαρτίου 2023, οι Σουρίγια και Σομσάκ, με τη σύζυγο του Σουρίγια Ανονγκουάν έγινε μέλος του κόμματος Pheu Thai.

Η Πεατονγκτάρν Σιναουάτρα τέθηκε σε αναστολή καθηκόντων από το Συνταγματικό Δικαστήριο την 1η Ιουλίου 2025 και ο Σουρίγια ανέλαβε ως υπηρεσιακός πρωθυπουργός της Ταϊλάνδης. Λόγω ενός ανασχηματισμού του υπουργικού συμβουλίου που είχε προσυμφωνηθεί από την Πεατονγκτάρν όταν ήταν πρωθυπουργός, ο Σουρίγια παρέδωσε την προσωρινή πρωθυπουργία στις 3 Ιουλίου στον υπουργό Εσωτερικών Φουμτάμ Γουετσαγιατσάι, ο οποίος είχε διοριστεί αντιπρόεδρος της κυβέρνησης.

## Παραπομπές


## Εξωτερικοί σύνδεσμοι
*  泰国华裔地位高 出过好几任总理真正的一等公民

Κατηγορία:Πρωθυπουργοί της Ταϊλάνδης
Περιφέρειες της Νέας Ζηλανδίας

μικρογραφία|Τοποθεσίες περιφερειών της Νέας Ζηλανδίας
Τοποθεσίες περιφερειών στη Νέα Ζηλανδία

Η Νέα Ζηλανδία διαιρείται σε δεκαέξι **περιφέρειες** για σκοπούς τοπικής αυτοδιοίκησης. Έντεκα διοικούνται από περιφερειακά συμβούλια και πέντε διοικούνται από ενιαίες αρχές, οι οποίες είναι αρχές επικράτειας που εκτελούν επίσης τις λειτουργίες των περιφερειακών συμβουλίων. Αν και τεχνικά είναι περιφέρεια αλλά χαρακτηρίζεται ως επικράτεια, η Επικράτεια των Νήσων Τσάταμ βρίσκεται εκτός των περιφερειών και διοικείται από το Συμβούλιο των Νήσων Τσάταμ, το οποίο είναι παρόμοιο με μια ενιαία αρχή, εξουσιοδοτημένη βάσει της δικής της νομοθεσίας.

## Τρέχουσες περιφέρειες

## Παραπομπές

Κατηγορία:Νέα Ζηλανδία
Χοχλακιές Λασιθίου

Οι **Χοχλακιές** είναι οικισμός της Κοινότητος Παλαικάστρου του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης. Βρίσκεται 25 χιλιόμετρα από τη Σητεία, σε μικρή κοιλάδα όπου καλλιεργούνται ελαιόδεντρα. 

Κοντά στο χωριό βρίσκεται το φαράγγι των Χοχλακιών, το οποίο έχει μήκος περίπου 1,5 χιλιόμετρο και καταλήγει στην παραλία Καρούμες, όπου βρίσκεται μικρό έλος. Το όνομα του χωριού προέρχεται από τη λέξη για τις κροκάλες-ποτάμιες πέτρες.

## Ιστορικά στοιχεία
Στην κοιλάδα των Χοχλακιών έχουν βρεθεί διάσπαρτα ίχνη κατοίκησης κατά τους μινωικούς χρόνους. Στη θέση Αμπελοχώρα έχουν βρεθεί κατάλοιπα μινωικής έπαυλης. Στην κορυφή του υψώματος Βασιλιανή Κεφάλα έχουν βρεθεί κατάλοιπα μινωικού οικισμού. Στον όρμο των Καρουμών έχουν βρεθεί ίχνη κατοίκησης από την υπονεολιθική μέχρι τη ρωμαϊκή εποχή. Κατά τους μινωικούς χρόνους υπήρχαν μεμονωμένα κτίρια και έχουν εντοπιστεί δύο μικροί οικισμοί αποτελούμενοι από ανεξάρτητα σπίτια. Τα σπίτια είναι μεγαλιθικά. Έχει βρεθεί επίσης δίκτυο οχυρών. Το κύριο οχυρό βρισκόταν στη θέση Καστέλλα και σε μικρή απόσταση, στις νότιες πλαγιές του υψώματος έχουν εντοπιστεί ερείπια διώροφου κτιρίου το όποιο έχει ονομαστεί ως θαλάσσιο φυλάκιο. Χρονολογείται από την νεοανακτορική περίοδο. Τα μινωικά οχυρά ξαναχρησιμοποιήθηκαν κατά τους ιστορικούς χρόνους και πιθανόν να ήταν τόποι λατρείας κατά τους ελληνιστικούς χρόνους. Στη θέση Μαυρομουρί έχει βρεθεί αρχαίο λατομείο και στη θέση Λυγάρα έχει βρεθεί παράκτιος υστερομινωικός οικισμός. Ίχνη κατοίκησης έχουν βρεθεί στα σπήλαια Κατωφύγι και Σπηλιάρα.

Το χωριό δεν αναφέρεται στις ενετικές απογραφές. Η παλαιότερη μνεία στις Χοχλακιές γίνεται στα *Κρητικά* του Μιχαήλ Χουρμούζη Βυζάντιου το 1832. Στην απογραφή του 1881 είχε αμιγώς χριστιανικό πληθυσμό, με 59 κατοίκους. Το 1900 είχε 78 χριστιανούς κατοίκους. Στην απογραφή του 1920 είχε 86 κατοίκους. Το 1925 προσαρτήθηκε στην κοινότητα Ζάκρου όπου και παρέμεινε μέχρι το 1962, όταν προσαρτήθηκε στην κοινότητα Παλαικάστρου. Με το πρόγραμμα Καποδίστριας το 1997 εντάχθηκε στον δήμο Ιτάνου και με το πρόγραμμα Καλλικράτης το 2010 εντάχθηκε στον δήμο Σητείας.

Αναλυτικά η δημογραφική πορεία του χωριού σύμφωνα με τις απογραφές:

## Περιγραφή
Το χωριό χωρίζεται στις Άνω και στις Κάτω Χοχλακιές από το ρυάκι, με τις Άνω Χοχλακιές να είναι νότια του ρυακιού και οι Κάτω βόρεια. Τα σπίτια είναι χαμηλά ισόγεια το ένα δίπλα στο άλλο. Τα σπίτια είναι πετρόκτιστα, από ντόπια ακατέργαστη πέτρα, και οι οροφές είναι από δοκάρια, καλάμια, πηλό και ασβεστοκονίαμα. Κατά τόπους η δόμηση είναι αραιή, σχηματίζοντας πλατείες και γειτονιές. Οι Κάτω Χοχλακιές μέχρι τη δεκαετία του 2010 είχαν εγκαταλειφθεί τελείως και ερειπώσει. Η εκκλησία του χωριού είναι αφιερωμένη στην Παναγία. Στο χωριό λειτουργεί ένα καφενείο.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
C6H12

Ο μοριακός τύπος **C<sub>6</sub>H<sub>12</sub>,** με μοριακή μάζα 84,162 amu, αντιστοιχεί σε βαθμό ακορεστότητας 1, και είναι κοινός για τους ακόλουθους ισομερείς υδρογονάνθρακες:

## Αλκένια

### Εξένια

# 1-εξένιο, με ημισυντακτικό τύπο CH3CH2CH2CH2CH=CH2.
# 2-εξένιο, με ημισυντακτικό τύπο CH3CH2CH2CH=CHCH3.
# 3-εξένιο, με ημισυντακτικό τύπο CH3CH2CH=CHCH2CH3.

### Μεθυλοπεντένια

# 2-μεθυλο-1-πεντένιο, με ημισυντακτικό τύπο CH3CH2CH2C(CH3)=CH2.
# 3-μεθυλο-1-πεντένιο, με ημισυντακτικό τύπο CH3CH2CH(CH3)CH=CH2, σε δυο (2) γραμμικά ισομερή.
# 4-μεθυλο-1-πεντένιο, με ημισυντακτικό τύπο (CH3)2CHCH2CH=CH2.
# 2-μεθυλο-2-πεντένιο, με ημισυντακτικό τύπο CH3CH2CH=C(CH3)2.
# 3-μεθυλο-2-πεντένιο, με ημισυντακτικό τύπο CH3CH2C(CH3)=CHCH3.
# 4-μεθυλο-2-πεντένιο, με ημισυντακτικό τύπο (CH3)2CHCH=CHCH3, σε δυο (2) γραμμικά ισομερή.

### Βουτένια

# (2-)αιθυλο(-1-)βουτένιο, με ημισυντακτικό τύπο (CH3CH2)2C=CH2.
# 2,3-διμεθυλο-1-βουτένιο, με ημισυντακτικό τύπο (CH3)2CHC(CH3)=CH2.
# 3,3-διμεθυλο-1-βουτένιο, με ημισυντακτικό τύπο (CH3)3CCH=CH2.
# 2,3-διμεθυλο-2-βουτένιο, με ημισυντακτικό τύπο CH3CH=C(CH3)2.

## Κυκλοαλκάνια

# Κυκλοεξάνιο, με γραμμικό τύπο 40 px.
# Μεθυλοκυκλοπεντάνιο, με γραμμικό τύπο 40 px.
# Αιθυλοκυκλοβουτάνιο, με γραμμικό τύπο 140 px.
# 1,1-διμεθυλοκυκλοβουτάνιο, με γραμμικό τύπο 50 px.
# 1,2-διμεθυλοκυκλοβουτάνιο, με γραμμικό τύπο 80 px.
# 1,3-διμεθυλοκυκλοβουτάνιο, με γραμμικό τύπο 80 px.
# Προπυλοκυκλοπροπάνιο, με γραμμικό τύπο 80 px.
# Ισοπροπυλοκυκλοπροπάνιο, με γραμμικό τύπο 80 px.
# 1-αιθυλο-1-μεθυλοκυκλοπροπάνιο, με γραμμικό τύπο 80 px.
# 1-αιθυλο-2-μεθυλοκυκλοπροπάνιο, με γραμμικό τύπο 100 px.
# 1,1,2-τριμεθυλοκυκλοπροπάνιο, με γραμμικό τύπο 100 px.
# 1,2,3-τριμεθυλοκυκλοπροπάνιο, με γραμμικό τύπο 100 px.

Κατηγορία:Αποσαφηνίσεις χημικών τύπων
Κατηγορία:Υδρογονάνθρακες
Κατηγορία:C6
Κατηγορία:Ακόρεστες ενώσεις
Βαν Χορν

Το **Βαν Χορν** () είναι πόλη και η έδρα της κομητείας Κάλμπερσον στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 1,941 κατοίκους.

Σύμφωνα με το Γραφείο Απογραφής των ΗΠΑ, η πόλη έχει συνολική έκταση 2,8 τετραγωνικά μίλια (7,3 km2) και είναι ολόκληρη γη.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Ιβάνα Γιακούμπτσοβα

Η **Ιβάνα Γιακούμπτσοβα** (σλοβακικά: *Ivana Jakubcová*), γεννημένη στις 20 Αυγούστου 1994 στην Μπρατισλάβα, είναι Σλοβάκα αθλήτρια της καλαθοσφαίρισης. Διαθέτοντας ύψος 197 εκατοστά, αγωνίζεται ως σέντερ. Από τον Ιούλιο του 2025 αγωνίζεται με τα χρώματα του Ολυμπιακού Πειραιώς. Παράλληλα, από το 2019 συμμετέχει σε διεθνείς διοργανώσεις με την Εθνική Σλοβακίας.

## Στατιστικά διεθνών διοργανώσεων
*Τελευταία ενημέρωση*: *23 Ιουλίου 2025*

#### Διοργανώσεις με την Εθνική Σλοβακίας
Σύμφωνα με το αρχείο της FIBA, η Γιακούμπτσοβα παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Σλοβακίας Γυναικών: 

#### Διασυλλογικές διοργανώσεις
Σύμφωνα με το αρχείο της FIBA, η Γιακούμπτσοβα παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Ιβάνα είναι κόρη του ζεύγους Πέτερ και Γιάνα Γιακούμπεκ. Έχει έναν αδερφό, το Ρόμαν. 

Σπούδασε Εφαρμοσμένη Ψυχολογία με ειδίκευση στον τομέα του Αθλητισμού στα Πανεπιστήμια του Κεντάκι και της Νότιας Καλιφόρνιας στις Ηνωμένες Πολιτείες.

## Παραπομπές


## Εξωτερικοί σύνδεσμοι
* Ivana Jakubcova, στατιστικά στον επίσημο ιστότοπο της FIBA. 
* Ivana Jakubcova, στατιστικά στον ιστότοπο EuroBasket.com. 
* Ivana Jakubcova, στατιστικά στον ιστότοπο ProBallers.com. 
* Ivana Jakubcova, στατιστικά στον ιστότοπο FlashScore.com. 
* Ivana Jakubcova, στατιστικά στον ιστότοπο SofaScore.com. 
* Ivana Jakubcova, στατιστικά στον ιστότοπο του ESPN για το γυναικείο κολλεγιακό πρωτάθλημα. 
* Ivana Jakubcova, στατιστικά στον ιστότοπο Sports-reference.com. 
* Ivana Jakubcova, στατιστικά στον ιστότοπο του Πανεπιστημίου του Κεντάκι. 
* Ivana Jakubcova, στατιστικά στον ιστότοπο του Πανεπιστημίου της Νότιας Καλιφόρνια. 
* 
* 
* 

Κατηγορία:Σλοβάκες καλαθοσφαιρίστριες
Κατηγορία:Καλαθοσφαιρίστριες Εθνικής Σλοβακίας
Κατηγορία:Καλαθοσφαιρίστριες Πιέστανσκε Τσάικι
Κατηγορία:Καλαθοσφαιρίστριες Λε Μούρα Λούκα
Κατηγορία:Καλαθοσφαιρίστριες Λούμπλιν
Κατηγορία:Καλαθοσφαιρίστριες Ανζέ
Κατηγορία:Καλαθοσφαιρίστριες Ραγκούζα
Κατηγορία:Καλαθοσφαιρίστριες Τζιρόνα
Κατηγορία:Καλαθοσφαιρίστριες ΓΚΕΑΣ
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες NCAA
Κατηγορία:Σέντερ
Θρόκμορτον (Τέξας)

Το **Θρόκμορτον** () είναι πόλη και η έδρα της  ομώνυμης κομητείας στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 727 κατοίκους.

Το κλίμα σε αυτήν την περιοχή χαρακτηρίζεται από ζεστά, υγρά καλοκαίρια και γενικά ήπιους έως δροσερούς χειμώνες. Σύμφωνα με την κλιματική ταξινόμηση Κέππεν, το Θρόκμορτον έχει υγρό υποτροπικό κλίμα, την κατηγορία Cfa στους κλιματικούς χάρτες.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Σχέσεις Αλβανίας-Ιρλανδίας

Η **[[Αλβανία]]** και η **[[Δημοκρατία της Ιρλανδίας|Ιρλανδία]]** έχουν επίσημα θεσπίσει διπλωματικές σχέσεις από το 1995. Καμία από τις δύο χώρες δεν έχει αποστείλει πρέσβη στην άλλη. Η Ιρλανδία έχει πρέσβη, ο οποίος δεν είναι κάτοικος Αλβανίας, με έδρα την Αθήνα. Η Αλβανία έχει επίσης πρέσβη, ο οποίος δεν είναι κάτοικος Ιρλανδίας, με έδρα στο Λονδίνο. Και οι δύο χώρες είναι μέλη του Ευρωπαϊκού Συμβουλίου Διεθνών Σχέσεων, της Ένωσης για τη Μεσόγειο και του Οργανισμού για την Ασφάλεια και την Συνεργασία στην Ευρώπη.

## Ιστορικό
Οι αντιπροσωπείες και των δύο χωρών συναντήθηκαν μετά το τέλος του Β' Παγκοσμίου Πολέμου το 1945 για να επιδιώξουν την εγκαθίδρυση διπλωματικών σχέσεων μεταξύ των δύο ενώ παράλληλα σε αυτή τη συνάντηση απεστάλη επίσης βοήθεια από την Κυβέρνηση της Ιρλανδίας για τις χώρες των Βαλκανίων κατά τη διάρκεια αυτής της περιόδου, λόγω των κακών συνθηκών στις οποίες βρίσκονταν τα Βαλκάνια μετά το τέλος του Β' Παγκοσμίου Πολέμου. Οι διπλωματικές σχέσεις μεταξύ Αλβανίας και Ιρλανδίας καλύπτονται από την Αλβανική Πρεσβεία στο Ηνωμένο Βασίλειο, ενώ οι διπλωματικές σχέσεις μεταξύ της Ιρλανδίας και της Αλβανίας καλύπτονται στην από την Ιρλανδική Πρεσβεία στην Ελλάδα. Η Ιρλανδία επιδιώκει να εγκαθιδρύσει ορισμένες διπλωματικές αποστολές στα Δυτικά Βαλκάνια, δεδομένης της αύξησης των διπλωματικών αποστολών της σε όλο τον κόσμο και της υποστήριξης της για την ατζέντα διεύρυνσης της Ευρωπαϊκής Ένωσης.  

## Επισκέψεις υψηλής σημασίας
Τον Φεβρουάριο του 2019, η Υφυπουργός Ευρωπαϊκών Υποθέσεων της Ιρλανδίας Έλεν Μακέντι επισκέφθηκε την Αλβανία.

## Οικονομικές σχέσεις
Το εμπόριο μεταξύ των δύο χωρών είναι σχετικά ασήμαντο. Το 2022, η Ιρλανδία εξήγαγε προϊόντα αξίας 12,2 εκατ. δολαρίων στην Αλβανία και η Αλβανία εξήγαγε προϊόντα αξίας μόλις 3,13 εκατ. στην Ιρλανδία.

## Παραπομπές

## Εξωτερικοί σύνδεσμοι
* Υπουργείο Εξωτερικών της Αλβανίας

Κατηγορία:Διμερείς σχέσεις της Ιρλανδίας
Κατηγορία:Διμερείς σχέσεις της Αλβανίας
Κρότος Ηρακλείου

Ο **Κρότος** είναι χωριό της κοινότητας Μιαμούς του δήμου Γόρτυνας, στην Περιφερειακή Ενότητα Ηρακλείου της Κρήτης. Ανήκε στην Επαρχία Καινούργιου. Είναι κτισμένο στις νότιες πλαγιές των Αστερουσίων, σε υψόμετρο 420 μέτρων, σε απόσταση 69 χιλιόμετρων από το Ηράκλειο. Η οικονομία του χωριού βασίζεται στην γεωργία και στην κτηνοτροφία.

Κατά την περίοδο της Ενετοκρατίας ανήκε στην καστελανία Μονοφατσίου. Ο Φραντσέσκο Μπαρότσι το 1577 αναφέρει το χωριό ως *Croto*. Στην ενετική απογραφή του 1583 από τον Καστροφύλακα αναφέρεται ως *Crotto* με 117 κατοίκους. Ο Φραντσέσκο Βασιλικάτα το 1630 το αναφέρει ως *Crotho*. Στην οθωμανική απογραφή του 1671 αναφέρεται ως Kroto με 17 υπόχρεους σε φόρο. Στην αιγυπτιακή απογραφή του 1834 αναφέρεται ως Krota με 8 χριστιανικές οικογένειες. Στην απογραφή του 1881 είχε 115 χριστιανούς και το 1900 είχε 171 χριστιανούς κατοίκους. Στην απογραφή του 1920 είχε 162 κατοίκους. 

Αναλυτικά η δημογραφική πορεία του χωριού σύμφωνα με τις απογραφές:

Στο χωριό βρίσκονται οι ναοί του Αγίου Δημητρίου και Αγίου Γεωργίου και κοντά στις ακτές βρίσκεται ο σπηλαιώδης ναός της Ζωοδόχου Πηγής, στον οποίο γινόταν μεγάλο πανηγύρι την Παρασκευή της Διακαινήσιμου.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Γόρτυνας
Κομητεία Οκόνη (Τζόρτζια)

Η **Κομητεία Οκόνη** (αγγλ. *Oconee County*) είναι κομητεία στην πολιτεία Τζόρτζια των Ηνωμένων Πολιτειών Αμερικής. Κατά την απογραφή του 2020 ο πληθυσμός της ήταν 41.799 κάτοικοι Η διοικητική πρωτεύουσα (έδρα) της κομητείας, αλλά και ο μεγαλύτερος οικισμός της, είναι η κωμόπολη Γουότκινσβιλ

## Ονομασία και ιστορία
Η κομητεία ιδρύθηκε το 1875 με απόσπαση του εδάφους του νοτιοδυτικού τμήματος της Κομητείας Κλαρκ. Η ονομασία της, για την οποία υπάρχει και η παραλλαγή **Εκουόνι** (*Ekwoni*) προέρχεται από την ονομασία ενός εντελώς ομώνυμου καταυλισμού Ινδιάνων Μασκόγκιαν, που υπήρχε τον 17ο και τον 18ο αιώνα. Με τη σειρά του, ο οικισμός πήρε την ονομασία του από τον ποταμό Οκόνη, που ορίζει ένα μέρος του ανατολικού της συνόρου. Παραδοσιακά η νέα κομητεία είχε αγροτικό χαρακτήρα, τον οποίο διατηρεί μέχρι και σήμερα. Μία «από τις χειρότερες πράξεις ρατσιστικής βίας στην ιστορία όλης της Τζόρτζια» ήταν η δολοφονία στην Κομητεία Οκόνη οκτώ ανθρώπων από όχλο τη νύκτα της 29ης προς την 30ή Ιουνίου 1905, γνωστή ως «Λυντσάρισμα του Γουότκινσβιλ». Ο πληθυσμός της κομητείας στις επίσημες απογραφές φαίνεται να σημειώνει συνεχή και αλματώδη άνοδο από τους 7.915 κατοίκους του 1970 μέχρι τους σημερινούς υπερτετραπλάσιους.

## Γεωγραφία
Σύμφωνα με το Γραφείο Απογραφής των ΗΠΑ, η Κομητεία Οκόνη έχει συνολική έκταση 482 τετραγωνικά χιλιόμετρα, από τα οποία τα 5,4 τετραγωνικά χιλιόμετρα καλύπτονται από εσωτερικά ύδατα (μικρές λίμνες και ποταμούς). Ολόκληρη η έκταση της κομητείας βρίσκεται εντός της λεκάνης απορροής του άνω ρου του ποταμού Οκόνη.

## Συνορεύουσες κομητείες
* Κομητεία Κλαρκ (βόρεια)
* Κομητεία Όγκλθορπ (ανατολικά)
* Κομητεία Γκριν (νοτιοανατολικά)
* Κομητεία Μόργκαν (νότια)
* Κομητεία Ουόλτον (δυτικά)
* Κομητεία Μπάροου (βορειοδυτικά)

## Παραπομπές


Οκονη
Αντουανέτ Σαιν-Υμπερτύ

Η **Ανν-Αντουανέτ-Σεσίλ Κλαβέλ** (γαλλ. *Anne-Antoinette-Cécile Clavel*), πιο γνωστή με το καλλιτεχνικό της ψευδώνυμο **Μαντάμ Σαιν-Υμπερτύ** (*Mme. Saint-Huberty* ή *Saint-Huberti*) ήταν Γαλλίδα υψίφωνος της όπερας, που έχει χαρακτηρισθεί ως «η μεγαλύτερη Γαλλίδα τραγουδίστρια του 18ου αιώνα». Γεννήθηκε στις 15 Δεκεμβρίου 1756 στο Στρασβούργο και δολοφονήθηκε μαζί με τον σύζυγό της Λουί-Αλεξάντρ ντε Λωναί, Κόμη του Αντραίγκ, στις 22 Ιουλίου 1812 στο Λονδίνο, ενώ η σταδιοδρομία της περιορίσθηκε από το 1774 (περίπου) μέχρι το 1790. Μετά την αποχώρησή της από τη σκηνή και τη δημοσιοποίηση του δεύτερου γάμου της, ήταν γνωστή και ως **Κόμισσα του Αντραίγκ** από το 1797.

Η Ανν-Αντουανέτ-Σεσίλ Κλαβέλ ήταν κόρη του Ζαν-Πιερ Κλαβέλ, ενός μουσικού του ιδιωτικού θιάσου όπερας του Καρόλου Δ΄ Θεοδώρου της Βαυαρίας. Μητέρα της Αντουανέτ-Σεσίλ ήταν η Κλωντ-Αντουανέτ Παριζέ (*Pariset*), κόρη ενός μανάβη από το Σελεστά. Η τραγουδίστρια είχε τουλάχιστον τρία αδέλφια: τον Ζαν-Πιερ, που έγινε επιχρυσωτής, τον Πιερ-Ετιέν, που έγινε χασάπης και μία αδελφή.

Η Ανν-Αντουανέτ άρχισε τη μελέτη του τραγουδιού και του τσέμπαλου υπό την καθοδήγηση του πατέρα της από πολύ μικρή ηλικία και σύντομα επέδειξε ασυνήθιστο μουσικό ταλέντο. Ενώ η φωνή της ακόμα ωρίμαζε, γνώρισε τον συνθέτη Ζαν-Μπατίστ Λεμουάν (*Jean-Baptiste Lemoyne*) στη Βαρσοβία το 1770, ο οποίος επέβλεψε τη μουσική της εκπαίδευση την επόμενη τετραετία. Επιπλέον, έγινε η προστατευόμενη της Πριγκίπισσας Λουμπομίρσκα (της οποίας η ταυτοποίηση είναι δύσκολη, καθώς υπήρχαν περισσότερες από μία πριγκίπισσες με αυτό το όνομα στη Βαρσοβία εκείνη την εποχή) και τελικώς εξασφάλισε ένα συμβόλαιο στο Βερολίνο, όπου τραγούδησε με κάποια επιτυχία.

## Παραπομπές


## Πηγές
* Dorlan, Alexandre: «Visages d'autrefois: Madame Saint-Huberty», στο *La Vie en Alsace*, τόμος 10, νο. 2, Φεβρουάριος 1932, σσ. 25-30
* Το λήμμα «Αντραίγκ Αντουανέττα Καικιλία» στη *Νέα Ελληνική Εγκυκλοπαίδεια* «Χάρη Πάτση», τόμ. 6, σελ. 139

Κατηγορία:Γαλλίδες τραγουδίστριες
Κατηγορία:Υψίφωνοι
Κατηγορία:Δολοφονημένοι
Νικκόλα Άντρια

Ο **Νικκόλα Άντρια** (ιταλ. *Niccola Andria*, 10 Σεπτεμβρίου 1748 – 9 Δεκεμβρίου 1814) ήταν Ιταλός ιατρός και συγγραφέας που έζησε στη Νάπολη.

Γεννήθηκε κοντά στην πόλη Μασάφρα της Απουλίας και ήταν τέκνο εύπορης οικογένειας. Ο πατέρας του ήταν ο τοπικός γιατρός, αλλά ο Νικκόλα σπούδασε αρχικώς νομικά στη Νάπολη, όπου άσκησε και τη νομική γράφοντας και το σχετικό βιβλίο *Discorso politicu su le servitú*. Αργότερα σπούδασε και ιατρική, έχοντας καθηγητή της ανατομίας τον Ντομένικο Κοτούνιο και της χημείας τον Τζουζέππε Βάιρο. Εργάσθηκε στο Νοσοκομείο των Ανιάτων στο κέντρο της Νάπολης. Το 1777 διορίσθηκε στο Πανεπιστήμιο της Νάπολης, όπου έγινε καθηγητής της Φυσιολογίας και της Θεωρητικής ιατρικής το 1801. Το 1811 έγινε κοσμήτορας της Ιατρικής Σχολής.

Ανάμεσα στις αρκετές επιστημονικές πραγματείες που συνέγραψε ο Άντρια ήταν μία με θέμα τα τοπικά ιαματικά νερά (1783), μία άλλη με τίτλο *Περί πρακτικής ιατρικής* και το έργο *Instituzione Chimico-filosofico*, το οποίο αναθεωρήθηκε από τον συγγραφέα σε μεταγενέστερες εκδόσεις: στην 3η έκδοση το 1803 εγκατέλειψε τη λανθασμένη θεωρία του φλογιστού, αντικαθιστώντας τη με τις νεότερες μελέτες του Λαβουαζιέ.

## Παραπομπές


## Πηγές
* Το λήμμα «Άντρια Νικόλαος» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 142

Κατηγορία:Ιταλοί ιατροί
Κατηγορία:Πρόσωπα του Βασιλείου της Νεαπόλεως
Θεόδωρος Νικηφόρου

Ο **Θεόδωρος Νικηφόρου** (γεννημένος στις 20 Δεκεμβρίου 1959, στον Παραπόταμο Σερρών) είναι Έλληνας παλαίμαχος ποδοσφαιριστής. Κατά τη διάρκεια της ποδοσφαιρικής του καριέρας αγωνίστηκε κυρίως ως ακραίος επιθετικός, ενίοτε κι ως κεντρικός επιθετικός. 
## Ποδοσφαρική καριέρα
Ο Νικηφόρου ξεκίνησε το ποδόσφαιρο από στα τοπικά πρωταθλήματα των Σερρών. Στις αρχές του 1974, τον εντόπισαν οι άνθρωποι του Άρη Θεσσαλονίκης και κάπως έτσι μεταπήδησε τον Ιούλιο 1974 στο εφηβικό τμήμα του Άρη.

Στους «κίτρινους» παρέμεινε επί χρόνια και στελέχωσε το τμήμα των Νέων χωρίς όμως να αγωνιστεί  σε κάποιο αγώνα της Ά Εθνικής καταγράφοντας μόνο μια επίσημη συμμετοχή (την 1η Μαρτίου 1978) για στο θεσμό του Βαλκανικού Κυπέλλου 1978) όταν μπήκε ως αλλαγή στο 82ο λεπτό της αναμέτρησης στη θέση του Ζελιλίδη, στον εκτός έδρας αγώνα με την Σκεντερμπέου Κορυτσάς  Παράλληλα διετέλεσε και μέλος της Εθνικής Νέων.

Το καλοκαίρι του 1978 παραχωρήθηκε δανεικός για ένα χρόνο στην Αναγέννηση Επανoμής με την οποία αγωνίστηκε στο πρωτάθλημα της Β’ Εθνικής 77/78.

Τη σεζόν 1979/80 παραχωρήθηκε εκ νέου ως δανεικός, στην Αναγέννηση Επανομής, με τη φανέλα της οποίας αγωνίστηκε και πάλι στο πρωτάθλημα της Β’ Εθνικής 78/79 καταγράφοντας 6 συμμετοχές και σημειώνοντας ένα τέρμα. Επίσης συμμετείχε και στους δύο εμβληματικούς αγώνες της ομάδας του, για τα προημιτελικά του Κυπέλλου Ελλάδας κόντρα στην Α.Ε.Κ.. 

Το καλοκαίρι του 1980 αποχώρησε από τον Άρη για να συνεχίσει, στην κυπελλούχο Καστοριά , η οποία αγωνίζονταν στο πρωτάθλημα της Α’ Εθνικής. Στην Καστοριά πραγματοποίησε μια υποτονική παρθενική χρονιά (7 συμμετοχές)  και μονιμοποιήθηκε στη βασική ενδεκάδα από τη σεζόν 1981/82  όταν και κατέγραψε 18 συμμετοχές. Τις σεζόν 1982/83 , 1983/84 και 1984/85 υπήρξε βασικό και αναντικατάστατο μέλος της ομάδας με 25, 25 και 34 συμμετοχές αντιστοίχως. Ειδικότερα τη σεζόν 1984/85 ανακηρύχθηκε και πρώτος σκόρερ της ομάδας σημειώνοντας 14 τέρματα. 

Το καλοκαίρι του 1985 μεταπήδησε στη Βέροια με τη φανέλα της οποίας αγωνίστηκε για δύο συνεχόμενες αγωνιστικές περιόδους σε Β’  και Ά Εθνική.
 
## Παραπομπές

## Εξωτερικές Πηγές
*Το προφίλ του Θ. Νικηφόρου στο transfermarkt.com

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αναγέννησης Επανομής
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Γκαμπριέλ Αντράλ

Ο **Γκαμπριέλ Αντράλ** (γαλλ. *Gabriel Andral*, 6 Νοεμβρίου 1797 – 13 Φεβρουαρίου 1876) ήταν Γάλλος παθολόγος ιατρός, καθηγητής στο Πανεπιστήμιο του Παρισιού, μέλος της Ακαδημίας Ιατρικής και της γαλλικής Ακαδημίας Επιστημών.

## Οικογένεια και σπουδές
Ο Αντράλ γεννήθηκε στο Παρίσι από γενιά ιατρών, καθώς ο παππούς του, ο πατέρας του και ένας θείος του ήταν όλοι ιατροί. Ο πατέρας του, ο Γκυγιώμ Αντράλ (1769-1853), ήταν επίτιμο μέλος της Ακαδημίας Ιατρικής και είχε σταδιοδρομήσει ως χειρουργός στον γαλλικό στρατό.

Ο Γκαμπριέλ τελείωσε τη δευτεροβάθμια εκπαίδευση στο υψηλού κύρους Λύκειο Λουδοβίκου του Μέγα στο Παρίσι το 1813 και άρχισε τις ιατρικές σπουδές του το 1815.

## Σταδιοδρομία και έρευνες
Το 1828 ο Αντράλ διορίσθηκε καθηγητής της Υγιεινής και το 1839 διαδέχθηκε τον Φρανσουά-Ζοζέφ-Βικτόρ Μπρουσαί (1772–1838) στην έδρα της Γενικής παθολογίας και θεραπευτικής, μια θέση που κράτησε επί 27 έτη. Εκτός από μέλος των εθνικών Ακαδημιών, εκλέχθηκε το 1849 και αλλοδαπό επίτιμο μέλος της Αμερικανικής Ακαδημίας Τεχνών και Επιστημών.

Ο Αντράλ διεξήγαγε πρωτοποριακές έρευνες στη χημεία του αίματος. Θεωρείται ο θεμελιωτής της επιστημονικής αιματολογίας και πιστώνεται με την ενσωμάτωσή της στην κλινική και την αναλυτική ιατρική. Μαζί με τον συνάδελφό του Λουί Ντενί Ζυλ Γκαβαρέ (*Gavarret*, 1809-1890), πραγματοποίησαν εκτεταμένες μελέτες επί της συστάσεως του αίματος. Κατέδειξαν ότι η σύσταση του αίματος διαφέρει σε διάφορες παθολογικές καταστάσεις, θεμελιώνοντας τη σημασία της χημείας του αίματος ως μέσου για την επιβεβαίωση πολλών διαγνώσεων.

Το κορυφαίο γραπτό έργο του Αντράλ ήταν η πεντάτομη *Clinique médicale* (= «Ιατρική κλινική»), όπου περιέγραψε σχεδόν όλες της πλευρές της ιατρικής της εποχής του. Αποτελούσε μια εξαντλητική σύνοψη της γαλλικής ιατρικής και της αναπτύξεώς της στο α΄ μισό του 19ου αιώνα.

Ο Αντράλ υπήρξε ο πρώτος ιατρός που περιέγραψε την καρκινωματώδη λεμφαγγειίτιδα, μια πάθηση που συνήθως συνδέεται με καρκίνους των πνευμόνων, του στομάχου και του τραχήλου της μήτρας.

## Μερικά έργα του
* *Précis d'anatomie pathologique* (1829)
* *Projet d'un essai sur la vitalité* (1835)
* *Cours de pathologie interne* (1836-1837)
* *Sur le traitement de la fièvre typhoïde par les purgatifs* (1837)
* *Sur les modifications de properties de quelques principes du sang (fibrine, globules, materiaux solides du sérum, et eau) dans les maladies* (με τον Ζυλ Γκαβαρέ, 1840)
* *Recherches sur la composition du sang de quelques animaux domestiques, dans l’état de santé et de maladie* (με τους Ζυλ Γκαβαρέ και Ονεσίμ Ντελαφόν, 1842)
* *Traité élémentaire de pathologie et de thérapeutique générale* (1843)
* *Essai d'hématologie pathologique* (1843)

## Παραπομπές


## Πηγές
* Το λήμμα «Αντράλ Γαβριήλ» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 139
* 

Κατηγορία:Γάλλοι ιατροί
Τήλανδρος

Η **Τήλανδρος** η **Τηλανδρία** (τουρκικά: Tersane Adası, κυριολεκτικά "νησί των Ναυπηγείων") είναι ένα μεσογειακό νησί της Τουρκίας.

Διοικητικά, το νησί αποτελεί μέρος της περιοχής Φετίγιε της επαρχίας Μουγλών και βρίσκεται στον κόλπο της Φετίγιε. Απέχει περίπου 65 χιλιόμετρα από την Ρόδο.

## Ιστορία
Τα ονόματα του νησιού, Τήλανδρος και Τηλανδρία, είναι αρχαία ελληνικά. Υπάρχουν ερείπια από την Λυκιακή εποχή. Κατά την Οθωμανική Αυτοκρατορία το νησί ήταν πιθανώς λιμάνι ναυπήγησης και επισκευής πλοίων. Ο Ελληνικός πληθυσμός του νησιού εγκατέλειψε το νησί μετά την Ελληνοτουρκική ανταλλαγή πληθυσμών του 1923. Αν και το νησί σήμερα είναι ακατοίκητο, υπάρχει ένα εστιατόριο και μια αποβάθρα για τους ιστιοπλόους.

## Παραπομπές


Κατηγορία:Νησιά της Τουρκίας
Κατηγορία:Τουρκική Ριβιέρα
Τζων Άντριους (ποιητής)

Ο **Τζων Άντριους** (αγγλ. *John Andrewes*) ήταν Άγγλος ποιητής, μάλλον κληρικός, που άκμασε κατά το α΄ μισό του 17ου αιώνα. Ο αρχαιοδίφης του ίδιου αιώνα Άντονυ Γουντ τον ανιχνεύει πίσω από τα αρχικά «I.A.» με τα οποία υπογράφει ένα ποίημα υπό τον τίτλο *Anatomie of Basenesse* (δηλαδή «η ανατομία της ποταπότητος», 1615). Το ποίημα αυτό είναι αφιερωμένο με επιστολή στον σερ Ρόμπερτ Σίντνεϋ, κόμη του Λέστερ.  Ο Γουντ προσθέτει ότι ο Άντριους αυτός γεννήθηκε στο Σόμερσετσιρ, φοίτησε από το 1601 στο Κολέγιο Τρίνιτυ του Πανεπιστημίου της Οξφόρδης, απεφοίτησε και κατέστη κατόπιν «παθιασμένος ιεροκήρυκας του λόγου του Θεού, ενώ δημοσίευσε [μερικά βιβλία]». Και καταλήγει: «το πότε απεβίωσε ή το πού ετάφη, δεν το γνωρίζω». Ομοίως ο «δρ. Μπλις» (*Dr. Bliss*) γράφει ότι «φαίνεται ότι είναι το ίδιο πρόσωπο με τον Τζων Άντριους, εφημέριο κληρικό και ιεροκήρυκα στο [χωριό] Μπέργουικ Μπάσετ», στην κομητεία Γουίλτσιρ, «που συνέγραψε το *Christ's Cross; or the most comfortable Doctrine of Christ crucified, and joyful Tidings of his Passion* Oxon. 1614, εις μέρη δύο». Μερικά άλλα έργα του Άντριους είναι τα εξής:

* *Andrewes' Golden Chaine to linke the penitent sinner unto Almighty God* (1645). 
* *Brazen Serpent … at Paules Crosse* (1621)
* *Converted Man's New Birth* (= «η επαναγέννηση του προσηλύτου», 1629)
* *Andrewes' Repentance, sounding alarum to returne from his sinne unto Almighty God, declaring his repentance* (1623)
* *A Golden Trumpet sounding an Alarum to Judgement*, του οποίου η 29η έκδοση εμφανίσθηκε το 1648
* *A Celestiall Looking-Glasse* (1639)
* *Andrewes' Caveat to win Sinners* (= «η έκκληση του Άντριους για να κερδίσει αμαρτωλούς», 1655)

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 143

Κατηγορία:Άγγλοι ποιητές
Κατηγορία:Άγγλοι κληρικοί
Βύσπα Πόρτοβα

thumb|Το Μνημείο του Βεστερπλάτε στη Βύσπα Πόρτοβα
Η **Βύσπα Πόρτοβα**, δηλαδή η **Νήσος του Λιμένα** (πολων. *Wyspa Portowa*, γερμ. *Die Nehrung*) είναι νησί της Πολωνίας με έκταση 26,2 τετραγωνικά χιλιόμετρα (km2), που βρίσκεται ανάμεσα στον Κόλπο του Γκντανσκ, τον κλάδο Σμιάουα Βίσουα και τον κλάδο Λενίφκα των εκβολών του Βιστούλα, εντός των ορίων της πόλεως του Γκντανσκ. Η νήσος διαιρείται διοικητικώς στα εξής τρία διαμερίσματα:

* Στόγκι, πληθυσμός 9.832 κάτοικοι το 2021, έκταση 10,9&nbsp;km2
* Πρζερόμπκα (*Przeróbka*), πληθυσμός 3.750, έκταση 6,9&nbsp;km2
* Krakowiec-Górki Zachodnie, πληθυσμός 1.735, έκταση 8,3&nbsp;km2

Σύνολο: Πληθυσμός 15.317 κάτοικοι (2021).

Εγκαταστάσεις πανεθνικής σημασίας βρίσκονται πάνω στο νησί, όπως το Διυλιστήριο του Γκντανσκ και ο Βόρειος Λιμένας (*Port Północny*) με τον Σταθμό Εμπορευματοκιβωτίων του Γκντανσκ (τμήμα του Λιμένα του Γκντανσκ). Επίσης υπάρχουν δύο σημαντικά αξιοθέατα:

* Το Φρούριο του Βισουοούιστσιε, ιστορικό φρούριο του 15ου αιώνα που προστάτευε το στόμιο του Λιμένα του Γκντανσκ και έχει ενταχθεί στα «Ιστορικά μνημεία της Πολωνίας».
* Το Βεστερπλάτε, ο τόπος της Μάχης του Βέστερπλαττε, της πρώτης χρονικά μάχης της γερμανικής εισβολής στην Πολωνία το 1939 και όλου του Β΄ Παγκόσμιου Πολέμου. Σήμερα είναι συγκρότημα μνημείου και μουσείου, επίσης ενταγμένο στα «Ιστορικά μνημεία της Πολωνίας».

## Παραπομπές


Πορτοβα
Βύσπα Πόρτοβα
Αντώνεια

Τα **Αντώνεια** ήταν δημόσια εορτή στην αρχαία Αθήνα. Τα Αντώνεια τελούνταν κατά τους πρώτους μεταχριστιανικούς αιώνες, προς τιμή της ρωμαϊκής αυτοκρατορικής οικογένειας των Αντωνίνων. Στην εορτή αυτή, που αναφέρεται και με τις ονομασίες **Μεγάλα Αντώνεια** και **Αντωνίνεια**, λάβαιναν μέρος Αθηναίοι έφηβοι. Μνημονεύεται τόσο σε αττικές επιγραφές, όσο και σε μια επιγραφή από τα Θυάτειρα της Λυδίας

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 147

## Εξωτερικοί σύνδεσμοι
* «Αρχαίες ελληνικές γιορτές από Α» στο *theogonia.gr*

Κατηγορία:Αρχαίες αθηναϊκές εορτές